JU Dom učenika i studenata, Podgorica

Broj iz evidencije postupaka javnih nabavki: 015/22- 8192

Redni broj iz Plana javnih nabavki: 43

Mjesto i datum: Podgorica, 30.12.2022. godine

Na osnovu člana 93 stav 1 Zakona o javnim nabavkama („Službeni list CG“, br. 074/19)

JU Dom učenika i studenata, Podgorica objavljuje

**TENDERSKU DOKUMENTACIJU**

**ZA OTVORENI POSTUPAK JAVNE NABAVKE ZA RADOVE NA ADAPTACIJI RAVNIH KROVOVA SA IZOLACIJOM**

🞎 Predmet nabavke se nabavlja: kao cjelina

1. **POZIV ZA NADMETANJE[[1]](#footnote-1)**

1. Podaci o naručiocu;
2. Podaci o postupku i predmetu javne nabavke:
   1. Vrsta postupka,
   2. Predmet javne nabavke (vrsta predmeta, naziv i opis predmeta),
   3. Procijenjena vrijednost predmeta nabavke,
   4. Način nabavke:

* Cjelina, po partijama,
* Zajednička nabavka,
* Centralizovana nabavka,
  1. Posebni oblik nabavke:
* Okvirni sporazum,
* Dinamički sistem nabavki,
* Elektronska aukcija,
* Elektronski katalog,
  1. Uslovi za učešće u postupku javne nabavke i posebni osnovi za isključenje,
  2. Kriterijum za izbor najpovoljnije ponude,
  3. Način, mjesto i vrijeme podnošenja ponuda i otvaranja ponuda,
  4. Rok za donošenje odluke o izboru,
  5. Rok važenja ponude,
  6. Garancija ponude

1. **TEHNIČKA SPECIFIKACIJA PREDMETA JAVNE NABAVKE[[2]](#footnote-2)**
2. Naziv i opis predmeta nabavke u cjelini, po stavkama sa bitnim karakteristikama
3. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora
4. **DODATNE INFORMACIJE O PREDMETU I POSTUPKU NABAVKE**

**Procijenjena vrijednost predmenta nabavke:[[3]](#footnote-3)**

🞎 **Procijenjena vrijednost predmeta nabavke bez zaključivanja okvirnog sporazuma**:

🞎 Predmet nabavke se nabavlja: kao cjelina

Obrazloženje razloga zašto predmet nabavke nije podijeljen na partije:

Predmet nabavke predstavlja jedinstvenu cjelinu, te stoga nije podijeljen po partijama.

Ukupna procjenjena vrijednosti bez uračunatog PDV-a 51.907,51 **€.**

**ZAKLJUČIVANJE OKVIRNOG SPORAZUMA**

Zaključiće se okvirni sporazum:

⌧ ne

**PONUDA SA VARIJANTAMA**

Mogućnost podnošenja ponude sa varijantama

⌧ Varijante ponude nijesu dozvoljene i neće biti razmatrane.

**REZERVISANA NABAVKA**

⌧ Ne

1. **NAČIN UTVRĐIVANJA EKVIVALENTNOSTI**

Način utvrđivanja ekvivalentnosti:

Svi Ponuđači su obavezni jasno i nedvosmisleno opisati koji materijal će koristiti prilikom izvođenja radova. To podrazumjeva i naziv proizvođača.

Ponuđači mogu, ponuditi proizvode koji su ekvivalentni proizvodima navedenim u specifikaciji predmeta javne nabavke, uz podnošenje dokaza o ekvivalentnosti (shodno članu 4 stav 1 tačka 7 i članu 88 Zakona o javnim nabavkama).

Za stavke u specifikaciji za koje se koristi materijal zahtjevanog kvaliteta od strane Naručioca, za koje su navedeni nazivi proizvođača, ukoliko Ponuđač ponudi materijal koji je ekvivalent traženom, on mora precizno navesti naziv ekvivalenta, odnosno robe drugog proizvođača, uz podnošenje dokaza o ekvivalentnosti (tehnička dokumentacija kojom dokazuje ekvivalentnost), odnosno ponuđači su dužni dostaviti tehničku dokumentaciju iz koje se mogu utvrditi bitne karakteristike predmeta nabavke radi utvrđivanja ekvivalentnosti.

1. **OSNOVI ZA OBAVEZNO ISKLJUČENJE IZ POSTUPKA JAVNE NABAVKE**

Privredni subjekat će se isključiti iz postupka javne nabavke, ako:

1) postoji sukob interesa iz člana 41 stav 1 tačka 2 alineja 1 i 2 ili člana 42 Zakona o javnim nabavkama,

2) ne ispunjava obavezne uslove i uslove sposobnosti privrednog subjekta predviđene tenderskom dokumentacijom,

3) postoji drugi razlog predviđen ovim zakonom.

1. **SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:

⌧ garanciju za dobro izvršenje ugovora, za slučaj povrede ugovorenih obaveza u iznosu od 10% od vrijednosti ugovora.

1. **METODOLOGIJA VREDNOVANJA PONUDA**

Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma:

⌧ odnos cijene i kvaliteta

Naručilac se opredijelio za vrednovanje ponuda po kriterijumu odnos cijene i kvaliteta, a shodno Pravilniku o metodologiji načina vrednovanja ponuda u postupku javne nabavke, vrednovanje će se vršiti na osnovu sljedećih podkriterijuma:

1. Cijena (C) ................maksimalan broj bodova............ 90

2. Kvalitet (K) .............maksimalan broj bodova ............10

**Ukupan broj bodova = broj bodova za ponuđenu cijenu (C) + broj bodova za kvalitet (K)**

1. **Podkriterijum cijena (C) vrednovaće se na sljedeći način:**

Max90 bodova za izbor najpovoljnije ponude primjenom parametra najniža ponuđena cijena, kao osnova za vrednovanje uzimaju se ponudjene cijene, date od strane ponuđača čije su ponude ispravne. Maksimalan broj bodova, po ovom parametru dodjeljuje se ponuđaču koji je ponudio najnižu cijenu, dok se bodovi ostalim ponudama, po ovom parametru, dodijeljuju proporcionalno, u odnosu na najniže ponuđenu cijenu po formuli:

Broj bodova (C) = (najniža ponudjena cijena bez PDV / ponudjena cijena bez PDV) × 90

**2. Podkriterijum kvalitet-najduži garantni rok na izvedene radove = maksimalan broj bodova (10)**

Podkriterijum kvalitet-najduži garantni rok na izvedene radove vrednovaće se na sljedeći način:

Najduži ponuđeni garantni rok na izvedene radove dobija maksimalan broj bodova – 10

Ostale prispjele ponude biće bodovane individualno, na način što će dobiti proporcionalni broj bodova u odnosu na najduži ponuđeni garantni rok, prema sljedećoj matematičkoj formuli:

Ponuđeni garantni rok na izvedene radove x 10

Najduži garantni rok na izvedene radove

Napomena: Ponuđeni garantni rok na izvedene radove ne može biti kraći od 7 godina.

**Ponuđeni garantni rok navesti u dijelu** Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora **– Garantni rok.**

1. **JEZIK PONUDE**

Ponuda se sačinjava na:

⌧ crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom

1. **NAČIN, MJESTO I VRIJEME PODNOŠENJA PONUDA I OTVARANJA PONUDA**

Ponude se podnose preko ESJN-a zaključno sa danom 30.01.2023. godine do 11:00 sati.

Otvaranje ponuda održaće se dana 30.01.2023. godine u 11:00 sati.

🗹 Dio ponude koje se ne dostavlja preko ESJN-a, a odnosi se na garanciju ponude dostavlja se:

🗹 neposrednom predajom na arhivi naručioca na adresi Svetozara Markovića 87 Podgorica.

🗹 preporučenom pošiljkom sa povratnicom na adresi Svetozara Markovića broj 87 Podgorica.

radnim danima od 08,00 do 14,00 sati, zaključno sa danom 30.01.2023. godine do 11 sati.

1. **USLOVI ZA AKTIVIRANJE GARANCIJE PONUDE**

Garancija ponude će se aktivirati ako ponuđač:

1) odustane od ponude u roku važenja ponude;

2) ne dostavi zahtijevane dokaze prije potpisivanja ugovora;

3) odbije da potpiše ugovor o javnoj nabavci ili okvirni sporazum; ili

4) u izjavi privrednog subjekta navede netačne činjenice o ispunjenosti uslova iz člana 111 stav 4 Zakona o javnim nabavkama.

1. **TAJNOST PODATAKA**

Tenderska dokumentacija sadrži tajne podatke

⌧ ne

1. **UPUTSTVO ZA SAČINJAVANJE PONUDE**

Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

1. **NAČIN ZAKLJUČIVANJA I IZMJENE UGOVORA O JAVNOJ NABAVCI**

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:

1. Jedinične cijene svih radova, bez uračunatog PDV-a prema ponudi ponuđača;
2. Ukupna ugovorena vrijednost bez uračunatog PDV-a;
3. Ukupna ugovorena vrijednost sa uračunatim PDV-om;
4. Izabrani ponuđač se obavezuje da uredno i kvalitetno uradi radove shodno datoj specifikaciji;
5. Da je Izabrani ponuđač dužan da potpiše i vrati naručiocu zajedno sa garancijom za dobro izvršenje ugovora, u roku od 15 dana, od dana dostavljanja ugovora. Ako ponuđač ne dostavi ugovor sa traženom garancijom u predviđenom roku, smatra se da je odbio da zaključi ugovor. U tom slučaju, naručilac je dužan da aktivira garanciju ponude i da od izabranog ponuđača, zahtijeva naknadu štete u iznosu od 10% od ponuđenog iznosa ponude, a ponuđač je dužan da tu štetu nadoknadi naručiocu.

Rok i način plaćanja

Rok plaćanja je: do 30 dana od dana dostavljanja fakture, a nakon ovjere pojedinačne situacije (privremene ili okončane)..

Način plaćanja je: putem situacija za pojedinačne objekte, u zavisnosti od stepena gotovosti posla, na žiro račun IZVOĐAČA. Količinu izvršenih radova nakon završetka pojedine pozicije, utvrđuje IZVOĐAČ u prisustvu stručnog lica Naručioca i podatke unosi u građevinsku knjigu. IZVOĐAČ će pojedinačne situacije – račune dostavljati Naručiocu. Naručioc će primljenu situaciju, ako nema primjedbi, ovjeriti u roku od 7 dana od dana dostavljanja.

Prava i obaveze:

IZVOĐAČ se obavezuje, pošto se prethodno upoznao sa svim uslovima, pravima i obavezama koje kao IZVOĐAČ ima u vezi sa izvršenjem svih radova koji su predmet ovog ugovora i za koje je dao svoju ponudu, da radove iz člana 1 ovog ugovora izvede prema tehničkoj dokumentaciji, stručno i kvalitetno, držeći se tehničkih propisa, pravila i standarda koji važe u građevinarstvu za izvođenje ugovorene vrste radova, koji su predmet ovog ugovora.

Ostale obaveze ponuđača:

• Da dostavi rješenje o imenovanju odgovornog lica za izvođenje radova;

• Da poštuje važeće normative i standard montaže skele i ostalih planiranih radova u skladu sa važećim propisima;

• Da uredno vodi svu zakonom propisanu dokumentaciju (građevinski dnevnik i građevinsku knjigu) na svakom pojedinačnom gradilištu.

• Da u slučaju ometanja izvođenja radova od strane trećih lica preduzme sve mjere za njihovo otklanjanje i o tome obavijesti Naručioca;

• Da o svom trošku otkloni sva oštećenja nastala njegovom krivicom;

• Da nadoknadi eventualne štete nastale trećim licima prilikom izvođenja radova;

Smatra se da je NARUČILAC izvršio obavezu uvođenja IZVOĐAČA u posao ako mu je predao:

• Predmjer radova koji se izvode na konkretnom objektu;

Takođe će, zajedničkim obilaskom lokacije izvođenja radova, predstavnik Naručioca uputi odgovorno lice Izvođača o radovima koji će se izvoditi;

NARUČILAC je dužan da IZVOĐAČA uvede u posao, a IZVOĐAČA je dužan započeti radove u roku od 48 časova. Na dan uvođenja IZVOĐAČA u posao otvara se Građevinski dnevnik u kome se konstatuje da ga je NARUČILAC uveo u posao, a ovaj primio lokaciju i svu potrebnu dokumentaciju, čime su stvoreni uslovi da otpočnu radovi.

Organizaciju i priključenje gradilišta na sve instalacije IZVOĐAČ obezbjeđuje sam i o svom trošku.

Nadzor nad radovima:

Stručni nadzor nad građenjem ugovorenog objekta Naručilac će vršiti stručni nadzorni organ

Stručni nadzor ovlašćen je da se stara i kontroliše: da li IZVOĐAČ izvodi radove prema tehničkoj dokumentaciji, provjeru kvaliteta izvođenja radova, primjenu propisa, standarda, tehničih normativa i normi kvaliteta, kontrolu kvaliteta materijala koji se ugrađuju, da daje tehnička tumačenja eventualno nejasnih detalja u projektu potrebnih za izvođenje radova u duhu uslova utvrđenih ugovorom, da kontroliše dinamiku napredovanja radova i ugovorenog roka završetka objekta, da ocjenjuje spremnost i sposobnost radne snage i oruđa rada angažovanih na izvođenju radova.

Stručni nadzor nema pravo da oslobodi IZVOĐAČA od bilo koje njegove dužnosti ili obaveze iz ugovora ukoliko za to ne dobije pisano ovlašćenje od NARUČIOCA.

Postojanje stručnog nadzora i njegovi propusti u vršenju stručnog nadzora ne oslobađaju IZVOĐAČA od njegove obaveze i odgovornosti za kvalitetno i pravilno izvođenje radova.

Stručni nadzor ima pravo da naredi IZVOĐAČU da otkloni nekvalitetno izvedene radove i zabrani ugrađivanje nekvalitetnog materijala i opreme.

Ako IZVOĐAČ, i pored upozorenja i zahtjeva Stručnog nadzora, ne otkloni uočene nedostatke i nastavi sa nekvalitetnim izvođenjem radova Stručni nadzor će radove obustaviti i o tome obavjestiti NARUČIOCA i nadležnu inspekciju i te okolnosti unijeti u građevinski dnevnik.

Ako se između Stručnog nadzora i IZVOĐAČA pojave nesaglasnosti u pogledu kvaliteta materijala koji se ugrađuje, materijal se daje na ispitivanje.

Troškove ovog ispitivanja plaća IZVOĐAČ koji ima pravo da traži njihovu nadoknadu od NARUČIOCA, ako ovaj nije bio u pravu.

Kvalitet materijala koji se ugrađuje i kvalitet izvedenih radova moraju da odgovaraju uslovima po važećim tehničkim propisima i predviđenom tehničkom dokumentacijom po kojoj se izvode radovi na objektu i uslovima ovog ugovora, kao i posebnim zahtjevima Naručioca u pogledu kvaliteta materijala koji su dati u pozivu.

Kvalitet materijala koji se ugrađuje, IZVOĐAČ mora da dokaže atestima o izvršenim ispitivanjima materijala, odnosno garantnim listovima proizvođača materijala.

Ukoliko rezultati ispitivanja pokažu da kvalitet ugrađenog materijala ili izvedenih radova, ne odgovara zahtijevanim uslovima, Stručni nadzor je dužan da izda nalog IZVOĐAČU da nekvalitetni materijal zamijeni kvalitetnim i da radove dovede u ispravno stanje i sve o trošku IZVOĐAČA.

IZVOĐAČ je dužan da za uredno i blagovremeno izvršenje radova koji su predmet ovog ugovora, obezbijedi i angažuje dovoljan broj radnika prema strukturi koja obezbeđuje uspješno izvođenje radova i da na gradilište dopremi potrebnu i kvalitetnu mehanizaciju i opremu za završetak radova, a sve u skladu sa ponudom iz člana 1. ovog Ugovora.

IZVOĐAČ je dužan da, u vezi sa izvođenjem radova koji su predmet ovog ugovora, uredno i po propisima koji važe u sjedištu NARUČIOCA vodi propisanu gradilišnu dokumentaciju.

IZVOĐAČ je dužan da na gradilištu preduzme mjere radi obezbjeđenja sigurnosti izvedenih radova susjednih objekata i radova, opreme, uređaja, instalacija, radnika, saobraćaja, okoline i imovine i neposredno je odgovoran i dužan nadoknaditi sve štete koje izvođenjem ugovorenih radova pričini trećim licima i imovini.

Troškove sprovođenja mjera zaštite snosi IZVOĐAČ .

IZVOĐAČ je obavezan NARUČIOCU nadoknaditi sve štete koje treća lica eventualno ostvare od NARUČIOCA.

Sva lica zaposlena na Gradilištu za izvršenje radova iz ovog Ugovora imaju biti osigurana od Izvođača o njegovom trošku za sve povrede na radu ili nesreće na poslu.

Ovim osiguranjem moraju biti obuhvaćena sva lica u službi Investitora, Izvođača i Podizvođača.

Investitor neće biti odgovoran za bilo koje odštete ili kompenzacije koje se imaju isplatiti za bilo kakve povrede osiguranih lica.

Ugovorna kazna:

Ako IZVOĐAČ bez krivice NARUČIOCA ne završi radove na objektu koji su predmet ovog ugovora u ugovorenom roku, dužan je NARUČIOCU platiti na ime ugovorene kazne (penale 1,0 ‰ (jedan promil) od ugovorene cijene svih radova za svaki dan prekoračenja dogovorenog roka završetka radova. Visina ugovorene kazne ne može preći 5% od ugovorene cijene radova.

Plaćanje ugovorene kazne (penala) ne oslobađa IZVOĐAČA obaveze da u cjelosti završi i preda na upotrebu ugovoreni objekat.

Ako NARUČIOCU nastane šteta zbog prekoračenja ugovorenog roka završetka radova u iznosu većem od ugovorenih i obračunatih penala - kazne, tada je IZVOĐAČ dužan da plati NARUČIOCU pored ugovorene kazne (penale) i iznos naknade štete koji prelazi visinu ugovorene kazne.

Ostale obaveze:

IZVOĐAČ je dužan da o svom trošku otkloni sve nedostatke na izvedenim radovima, koji se pokažu u toku garantnog roka u roku koji mu odredi NARUČILAC. Ukoliko IZVOĐAČ ne postupi po zahtjevu NARUČIOCA, NARUČILAC ima pravo da na teret IZVOĐAČA otkloni nedostatke.

IZVOĐAČ je dužan da po završenim radovima povuče sa gradilišta svoje radnike, ukloni preostali materijal, opremu, sredstva za rad i privremene objekte koje je koristio u toku rada, očistii gradilište od otpadaka koje je napravio i uredi i očisti okolinu građevine i samu građevinu (objekat na kome je izvodio radove) o svom trošku.

Pregled i primopredaja izvedenih radova vršiće se na licu mjesta, u prisustvu predstavnika Naručioca i Izvođača. Obavijest da su radovi završeni IZVOĐAČ podnosi NARUČIOCU.

IZVOĐAČ radova je u obavezi da potpise ugovor o organizovanju i sprovodjenju mjera zaštite na radu i medjusobnim pravima obavezama i odgovornostima ugovorenih strana, sa naručiocem radova, shodno Zakonu o zaštiti i zdravlju na radu (čl.22 stav 2)

\*Raskid ugovora:

Ugovorne strane su saglasne da do raskida ovog Ugovora može doći ako Izvođač ne bude izvršavao svoje obaveze u rokovima i na način predvidjen ugovorom:

Ugovor se raskida pisanom izjavom koja se dostavlja drugoj ugovornoj strani. U izjavi mora biti naznačeno po kom osnovu se ugovor raskida.

Naručilac je obavezan da u slučaju uočavanja propusta u obavljanju posla pisanim putem obavijesti Izvođača i da konstatuje oblik i obim uočenih propusta. Ukoliko Izvođač ne postupi po primjedbama NARUČIOCA, NARUČILAC ima pravo da raskine ugovor i aktivira garanciju za dobro izvršenje ugovora.

• Ugovor o javnoj nabavci tokom njegovog trajanja može da se izmijeni bez sprovođenja novog postupka javne nabavke u skladu sa članom 151 Zakona o javnim nabavkama:

1) radi nabavke dodatnih radova, koje su postali neophodni, a koji nijesu bili uključeni u prvobitni ugovor o javnoj nabavci, ako promjena privrednog subjekta sa kojim je zaključen ugovor nije moguća iz ekonomskih ili tehničkih razloga, kao što su zahtjevi kompatibilnosti sa postojećom opremom, uslugama ili radovima nabavljenim u okviru prvobitne nabavke i može da prouzrokuje značajne poteškoće ili znatno povećavanje troškova za naručioca a povećanje vrijednosti ugovora nije veće od 20% vrijednosti prvobitnog ugovora,

2) kada je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora a povećanje vrijednosti ugovora nije veće od 20% vrijednosti prvobitnog ugovora,

Antikorupcijsko pravilo

Ugovor o javnoj nabavci koji je zaključen uz kršenje antikorupcijskog pravila u skladu sa odredbama člana 38 Zakona o javnim nabavkama („Službeni list CG“, br. 074/19) ništav je.

Na sva prava i obaveze ugovornih strana, a koja nijesu regulisana Ugovorom, primjenjuju se važeći zakonski i podzakonski propisi države Crne Gore.

Ostale odredbe

Sve eventualne sporove koji nastanu u vezi sa Ugovorom, ugovorne strane će rješavati sporazumno, a ako to ne bude moguće za rješavanje istih nadležan je Privredni sud Crne Gore.

Ugovor stupa na snagu danom obostranog potpisivanja i sačinjen je u 6 (šest) istovjetnih primjeraka od kojih se, nakon potpisivanja, 2 (dva) primjerka dostavljaju Izvođaču, a 4 (četiri) Naručiocu.

1. **ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.

1. **IZJAVA NARUČIOCA O NEPOSTOJANJU SUKOBA INTERESA**

JU Dom učenika i studenata-Podgorica

Broj: 015/22- 8193

Mjesto i datum: Podgorica, 30.12.2022. godine

U skladu sa članom 43 stav 1 Zakona o javnim nabavkama („Službeni list CG”, br.74/19),

**Izjavljujem**

da u postupku javne nabavke redni broj 43 iz Plana javne nabavke broj7807 od 16.12.2022.godine za radove na adaptaciji ravnih krovova sa izolacijom, nijesam u sukobu interesa u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke.

Ovlašćeno lice naručioca: Luka Ilić, direktora

\_\_\_\_\_\_\_\_\_\_\_\_\_\_\_\_\_\_\_\_\_

s.r.

Službenik za javne nabavke: Svetlana Zakovšek, dipl. pravnik

\_\_\_\_\_\_\_\_\_\_\_\_\_\_\_\_\_\_

s.r.

Lice koje je učestvovalo u planiranju javne nabavke: Prelević Predrag

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

s.r.

Predsjednik komisije za otvaranje i vrednovanje ponuda,

Jasna Prodanović

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

s.r.

Član komisije za otvaranje i vrednovanje ponuda,

Svetlana Zakovšek

\_\_\_\_\_\_\_\_\_\_\_\_\_\_\_\_\_\_\_

s.r.

Član komisije za otvaranje i vrednovanje ponuda ,

Prelević Predrag

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

s.r.

1. **UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava najkasnije deset dana prije dana koji je određen za otvaranje ponuda.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki <http://www.kontrola-nabavki.me/>.“.

1. Podatke iz tačke 1. Poziv za nadmetanje naručilac neposredno UNOSI na ESJN elektronskim putem; [↑](#footnote-ref-1)
2. Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem; [↑](#footnote-ref-2)
3. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-3)